**ZAPISNIK**

**28. SEJE STRATEŠKEGA SVETA ZA ZDRAVSTVO**

četrtek, 21. 9. 2023

Prisotni člani: dr. Erik Brecelj, Monika Ažman, dr. Radko Komadina, Hajdi Kosednar (preko aplikacije Zoom), mag. Dorjan Marušič, dr. Grega Strban (preko aplikacije Zoom), mag. Mira Šavora, dr. Igor Švab, dr. Iztok Takač, mag. Ana Vodičar, dr. Branko Gabrovec, dr. Denis Pavliha.

Odsotni: dr. Tit Albreht, dr. Vojko Flis, mag. Dolores Kores, mag. Alan Medveš, dr. Peter Radšel, Azra Herceg, dr. Valentina Prevolnik Rupel, mag. Gregor Cuzak, dr. Petra Došenović Bonča, Janez Poklukar, Rok Ravnikar, Anka Rode, Tjaša Sobočan, mag. Egon Stopar.

Ostali prisotni: Marjan Pintar, mag. Tamara Kozlovič, dr. Maja Ebert Moltara, dr. Anamarija Meglič, Tatjana Fink, dr. Branko Zakotnik, mag. Renata Rajapakse, dr. Gregor Prosen, Helena Ulčar Šumčić, dr. Marko Pokorn, Urška Štorman, dr. Metka Paragi, Erik Scheriani, Simona Pirnat Skeledžija.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

Dnevni red:

1.        Potrditev dnevnega reda.
2.        Potrditev zapisnika 27. seje SSZ.
3.        Absentizem - potrditev sklepov (ga.Tanja Mate).
4.        Paliativna oskrba v Sloveniji; stanje, izzivi in rešitve (dr.Maja Ebert Moltara,

 dr. Anamarija Meglič, Tatjana Fink, dr. Branko Zakotnik, mag. Renata Rajapakse,

 dr. Gregor Prosen).

5.        Predlogi za naslednjo sejo.
6.        Razno.

**AD/1**

Strateški svet je soglasno potrdil dnevni red.

**SKLEP ŠT. 1**: Strateški svet je potrdil predlagani dnevni red.

**AD/2**

Strateški svet je soglasno potrdil zapisnik 27. seje SSZ.

**SKLEP ŠT. 2**: Strateški svet je potrdil zapisnik 27. seje SSZ.

**AD/3**

Predstavitev, razprava in rešitve:

Absentizem - potrditev sklepov (ga. Tanja Mate, Ministrstvo za zdravje, Služba za strateški razvoj zdravstvenega varstva).

Paliativna oskrba v Sloveniji; stanje, izzivi in rešitve (dr. Maja Ebert Moltara,

dr. Anamarija Meglič, Tatjana Fink, dr. Branko Zakotnik, mag. Renata Rajapakse,

dr. Gregor Prosen).

**Sprejeti so bili sklepi:**

**SKLEP ŠT. 3**: SSZ se je seznanil s potrebnimi ukrepi za urejanje področja absentizma, ki se morajo nadalje sprejemati v socialnem dialogu z MZ v smislu sistemskih ukrepov. Dolgoročni ukrepi so vezani na spremembe temeljne zakonodaje na področjih zdravstva ter dela , družine in socialnega varstva (vsaj zakon o zdravstvenem varstvu in zavarovanju, zakon o pokojninskem in invalidskem zavarovanju, zakon o delovnih razmerjih, zakon o varnosti in zdravju pri delu ter posledično nekaj podzakonskih aktov).

Usmeritve:

* Spremeniti koncept obravnave nezmožnosti za delo v smer iskanja in prepoznavanja preostale delovne zmožnosti.
* Povečati aktivno vlogo vseh deležnikov ob nastopu zmanjšanje delovne zmožnosti: zavarovanih oseb, delodajalcev, ZZZS, ZPIZ, ZRSZ in vključiti novo skupino: specialiste medicine dela, prometa in športa.
* Pri snovanju ukrepov zagotoviti znižanje celokupnega bremena zdravstvenega absentizma.

**SKLEP ŠT. 4**: SSZ podpira prve ukrepe  za obvladovanje zdravstvenega absentizma in sicer:

* Določitev zgornje meje višine nadomestila plače (npr. 2,5 kratnik povprečne plače, po 90 dneh 1,5 kratnik).
* Ponovni prenos odgovornosti delodajalcem za odsotnosti z dela do 30 dni tudi za razloge, ki niso povezane z delom.
* Ukinitev dviga odmernega odstotka po 90 dneh trajanja staleža.

**SKLEP ŠT. 5**: Kratkoročni ukrepi -  nekatere spremembe se lahko uvrstijo v drugo zakonodajo in začno veljati že z 2024.

**SKLEP ŠT. 6:**. Predsednik strateškega sveta za zdravstvo se je zahvalil vsem sodelujočim za pripravo izjemnega predstavitvena dela na področju paliative tako na področju onkologije, pediatrije in dela Hospica.

Delovna skupina na MZ ima nalogo oživitve/prenovitve državnega programa paliative.

Hospic mora postati del mreže za paliativno oskrbo.

Načrt paliativne oskrbe na področju pediatrije je uresničljiv in naj se pripravi model financiranja.

Na SSZ bodo poslani predlogi za izboljšanje paliativne oskrbe v Sloveniji.

**AD/4**

Strateški svet bo nadaljeval z delom po ustaljeni praksi ob četrtkih in preko AVK-ja.

Na naslednji seji bodo obravnavane teme:

Zdravstvena nega in specializacija.

Seja se je zaključila ob 19.30 uri.

Zapisala: Simona Pirnat Skeledžija

Pregledala: dr. Metka Paragi

dr. Erik Brecelj

predsednik Strateškega sveta za zdravstvo